Betennelse i synsnerven grunnet demyelinisering, som kan opptre ved papillen (papillitt) eller bak papillen (retrobulbær nevritt). Tilstanden kan opptre isolert (idiopatisk) eller som en manifestasjon av multippel sklerose (MS).

Insidens på 1-5/100 000 per år, hyppigst i aldersgruppen 20-49 år, kvinner affiseres hyppigere enn menn.

Sykdommen gir oftest en subakutt unilateral synsreduksjon, men bilateral synsreduksjon kan også forekomme, samtidig eller sekvensielt (oftere hos barn).

Symptomer:

Subakutt unilateral visusreduksjon (fra tåkesyn til manglende lyssans) som progredierer ila dager til et par uker

Moderate smerter ved øyebevegelse

Redusert fargesyn

Redusert kontrastsensitivitet

Synsfeltsutfall

Fotopsier

Evt. ytterligere nevrologiske symptomer (parestesier, pareser, vannlatingsbesvær)

Funn:

Redusert visus

Svekket fargesyn ved Ishiara

Synsfeltsdefekt, oftest sentralt eller parasentralt skotom

RAPD (relativ afferent pupilledefekt)

Normal (retrobulbær nevritt) eller ødematøs papille (papilitt hos 30-50% ved debut)

Corpuskler i forkammer og corpus vitreum kan forekomme

Retinal periflebitt kan observeres (assosiert med høyere risiko for utvikling av MS)

Små flammeformede blødninger og bomullseksudater kan forekomme

Pulfrich fenomen:

Endret persepsjon av bevegelige objekter.

- Uhtoffs tegn:

Forverrede symptomer ved fysisk aktivitet eller økt kroppstemperatur

Utredning:

Nøye klinisk undersøkelse

Oftalmologisk undersøkelse

MR nevroakse (cerebrum og totalmedulla)

VER

Henvisning til nevrolog

Blodprøver mtp differensialdiagnostikk (obs.utelukke infeksjon), OBS NMO

Rtg. Thorax

Dersom MR undersøkelse og VER, i tillegg til klinikken, viser funn forenlig med demyeliniserende sykdom, bør pasienten henvises til spinalpunksjon (oligoklonale bånd)

Differensialdiagnoser:

Infeksjon:

Borrelia, malaria, syfilis, tbc, meslinger, kusma, varicella, mononukleose og herpes zoster, hepatitt B, HIV, CMV.

Inflammasjon: Fra hjernehinner (meningene), orbita og paranasale sinuser. Intraokulær inflammasjon.

Vaskulære hendelser: Iskemisk optikusnevropati

Kroniske immunopatier: SLE, polychondritt, mb. Crohn, ulcerøs colitt, panarteritis nodularis, Wegeners granulomatose og sarkoidose.

Devic`s syndrom (neuromyelitis optica, NMO)

Strålebehandling

Nevroretinitt: parasitt, ødematøs synsnerve og stjernefigur i macula

Toksisitet:

Ethambutol (ca. 2% får optikus-nevritt fra 1 mnd. etter beh.start ved Tbc, reversibelt ved sep.),

Kloramfenikol (systemisk), metanol og bly.

Behandling:

Metylprednisolon kan øke hastigheten og graden av restitusjon i synsstyrke ved akutt monosymptomatisk optikusnevritt, men det er ingen langtidseffekt

Bør gi behandling til pasienter som ikke har tavlesyn (innlegges i avdelingen).

Husk å utelukke infeksjon før behandlingen startes (rtg.thorax, infeksjonsparametere, temp, evt u-stix)

Iskemisk hjertesykdom, hjerterytmeforstyrrelser, hjertesvikt og ukontrollert hypertensjon må være utelukket. Konsultér eventuelt kardiolog.

Serum elektrolytter skal være normale.

Forsiktighet bør utvises hos pasienter med bl.a. aktivt magesår og/eller diabetes,

se Felleskatalogens siste utgave.

Solu-Medrol i.v 1 gram x 1 i 5 påfølgende dager.

Zantac tbl 150 mg x 2 under behandlingen

Prosedyre Solu-Medrol-infusjon:

https://handbok.helse-bergen.no/eknet/docs/pub/DOK19690.pdf

Ved utskrivelse:

Nedrapping med Prednisolon tabletter ihht skjema (60 mg i 2 dager, 50 mg i 2 dager, 40 mg i 2 dager, 30 mg i 2 dager, 20 mg i 2 dager, 10 mg i 2 dager)

Zantac tbl 150 mg x 2 under nedtrappingen

ON og MS:

Debuterende symptom hos 15-20% av MS pasienter. Etter 5 års oppfølging vil 30% av pasienter med ON ha utviklet MS, 39% etter 10 år

Oppfølging:

Avhengig av visus.

Dersom vedvarende visusreduksjon < tavlesyn: 1-2 uker etter avsluttet Solu-Medrol kur,

Ved bedring av visus til tavlesyn: 1-3 mnd.

Restitusjonen skjer hurtig initialt og er sannsynligvis knyttet til avtakende akutt inflammasjon og ødem og dermed redusert ledningsblokade gjennom synsnerven. Ved manglende bedring/ restutisjon etter mer enn 3 uker må man revurdere diagnosen.

https://nevrologi.legehandboka.no/handboken/sykdommer/demyeliniserende-sykdommer/andre-demyeliniserende/optikus-nevritt/